הוועדה המסדרת, כנסת 25, פרוטוקול מספר 13, 2022-12-20 00:00

יואב קיש: טוב, פתחתי את הדיון

יואב קיש:  על סדר היום שני נושאים

יואב קיש:  נושא ראשון: רוויזיה על החלטת הוועדה בדבר החלפת סגן זמני ליושב ראש הכנסת מטעם סיעת ש"ס

יואב קיש:  מי שהגיש את הרוויזיה זה אפרת רייטן ושמחה רוטמן

יואב קיש:  כיוון שאני לא רואה אף אחד משניהם פה הרוויזיה נדחית

מיכל מרים וולדיגר: שמחה עוד שנייה פה

יואב קיש: לא משנה, הרוויזיה נדחית

יואב קיש:  זה בסדר

יואב קיש:  אוקי

יואב קיש:  אז הדבר הזה מאחורינו

יואב קיש:  אנחנו עוברים לסעיף ב' בסדר היום

יואב קיש:  בסדר? רשמת שנדחה? סעיף ב' בסדר היום

יואב קיש:  שמחה, איחרת

יואב קיש:  דחינו את הרוויזיה שלך

שמחה רוטמן: מצוין

יואב קיש: טוב, חברים, תודה

יואב קיש:  אני עובר לנושא השני: טענות נושא חדש

יואב קיש:  יש לי פה מכתב, וגם פנה אלי יושב ראש הוועדה המיוחדת לדיון בהצעת חוק היסוד, שלמה קרעי, על כך שהייתה טענה לנושא חדש

יואב קיש:  הגישו הטענות יוליה מלינובסקי ויוראי להב הרצנו

יואב קיש:  אני מציע שנעשה ככה: ניתן ליוראי לנמק, אתה תשיב, שלמה

יואב קיש:  ייעוץ משפטי, אם ירצה להגיד – יגיד, ואני לא עושה דיון

יואב קיש:  מי שרשום פה זה יוליה, אבל אם תבקשי אני אתן לך לדבר כל עוד זה לא ברמת – לא נתחיל עכשיו כולם

יואב קיש:  היא ביקשה שנייה, היא תקבל כמה דקות

יואב קיש:  בבקשה, יוראי

יוראי להב-הרצנו: תודה רבה

קריאה: לא יכול להיות שכולם יכולים לדבר?      

יואב קיש: לא

יואב קיש:  כי זה לא דיון

יואב קיש:  בבקשה

יואב קיש:  בבקשה, יוראי

יוראי להב-הרצנו: על הכיפאק

יוראי להב-הרצנו:  תודה רבה, אדוני יושב הראש

יוראי להב-הרצנו:  לפני שאני עוסק לגופה של בקשה או טענה - - -      

יואב קיש: לא, אבל יש לך זמן מוגבל

יוראי להב-הרצנו: לא, לא, מאה אחוז

יוראי להב-הרצנו:  אני לא מתכוון לעשות פיליבסטר

יואב קיש: אוקי

מטי צרפתי הרכבי: סליחה, אדוני יושב הראש, אמורה להיות כאן גם ארבל, לא?      

יואב קיש: כן, אני לא יודע

מטי צרפתי הרכבי: לא, אבל יש לנו שאלות גם אליה

יואב קיש: אז היא תגיע, שהיא תראה מה קרה

יואב קיש:  כן, בבקשה

יואב קיש:  תמשיך, יוראי

יוראי להב-הרצנו: כן

יוראי להב-הרצנו:  לפני שאני מתייחס לטענה לגופה, כי באמת יש פה טענות מהותיות, כן חשוב - - -      

שרון רופא אופיר: לא, רק חשוב להגיד שאני מחליפה את יוליה בעניין הזה

יואב קיש: בהצבעה אנחנו נעשה סדר

יואב קיש:  יש פה ועדה עם הרבה אנשים

יואב קיש:  תמיד יש מחליפים, אני תמיד עובר על השמות, שלא בטעות מישהו יצביע שלא במקומו

שרון רופא אופיר: לא, גם לעניין התייחסות

יואב קיש: אין

יואב קיש:  אמרתי עוד פעם: הדיון הוא דיון שטוענים, תשובה, משפטי והצבעה

יואב קיש:  בבקשה, יוראי

מטי צרפתי הרכבי: סליחה, אדוני יושב הראש

מטי צרפתי הרכבי:  אני פשוט לא מצליחה - - -      

יואב קיש: סליחה, לא

יואב קיש:  שר העלייה וקליטה הגיע אז בבקשה לא להפריע

יואב קיש:  כן

מיכל מרים וולדיגר: וגם יוליה

שרון רופא אופיר: והגיעה בדיוק יוליה, אז אולי היא תרצה לטעון

יואב קיש: טוב

יואב קיש:  אז אני אתן ליוליה

יואב קיש:  מגי, אני מתנצל

יואב קיש:  דבי או מגי? אני כל פעם מתבלבל

מיכל מרים וולדיגר: מטי ושרון

יואב קיש: מטי

יואב קיש:  לא, אני מתנצל, מטי

יואב קיש:  מטי ודבי

יואב קיש:  לא יודע, זה קצר לי כזה

יואב קיש:  יוראי, בבקשה

יוראי להב-הרצנו: כן

יוראי להב-הרצנו:  לפני שאני ניגש לטענה לגופה – פעם שלישית שאני אומר את זה - - -      

יוליה מלינובסקי: זה גופה של טענה

יואב קיש: טוב, חברים, אני לוקח בשבילי שלוש דקות

יוראי להב-הרצנו: לא, מאה אחוז, רק - - -      

יואב קיש: אם אני רואה שזה מתארך אני אפסיק אותך

יוראי להב-הרצנו: רק תגן על זכותי

יואב קיש: בבקשה

יואב קיש:  לא להפריע לו

יוראי להב-הרצנו: לפני שאני מתייחס לגופם של דברים, או למהות של הטענה שלנו, אני כן רוצה למחות מחאה נמרצת כנגד הניסיון של המחטף שהיה אתמול בוועדה המיוחדת

יוראי להב-הרצנו:  מהרגע שנטענה טענה חדשה, היו צריכים לעצור את הדיון, להגיע לכאן ולנהל כאן דיון האם זה נושא חדש או לא נושא חדש

יוראי להב-הרצנו:       תראה, אדוני יושב ראש הוועדה המסדרת, אני מבין את הלחץ שבו נתונה סיעת הליכוד כתוצאה מהסחטנות של השותפים שלכם, כתוצאה מהחולשה של נתניהו, אבל אי אפשר לדרוס בצורה כל כך גסה את תקנון הכנסת

יוראי להב-הרצנו:  אני חוזר שוב: הדריסה הייתה כל כך בוטה וגסה, כי לא רק דרסו את הטענה החדשה שלנו, של חברת הכנסת מלינובסקי ושלי ופשוט התעלמו ממנה, בתוך ניסיון לנהל דיון מהותי

יוראי להב-הרצנו:  הדריסה הזאת של הזכות שלנו למלא את השליחות שלנו, ששמו לנו נייר, אמרו לנו – תלמדו, דונו, הגישו הסתייגויות – כך לא אמורים להתנהל

יוראי להב-הרצנו:  אמורים לתת לנו זמן ללמוד את הנושא הזה, מורכב או פשוט ככל שיהיה, להתייעץ עם המומחים שאנחנו רוצים להתייעץ איתם

יוראי להב-הרצנו:  צריך לתת לנו זמן ראוי להגיש הסתייגויות, לא תוך כדי ליל פסח, תוך כדי חג

יוראי להב-הרצנו:  לתחום את הדיון על הסתייגויות ב-45 דקות - - -      

קריאה: אנחנו בחנוכה, כן?      

יואב קיש: נא לא להפריע ליוראי, אני מבקש

קריאה: הוא בחג הלא נכון, אדוני יושב הראש

יואב קיש: אבל גם הדברים האחרים שלו – אני לא הייתי יותר מדי מתייחס, חבר'ה

יואב קיש:  תן לו לדבר, זכותו בזכות דיבור לומר מה שהוא רוצה

מיכל מרים וולדיגר: בסדר, הוא טעה

יוראי להב-הרצנו: אז אני אומר: לדרוס את הזכות שלנו לטעון טענה חדשה, לא לאפשר לנו זמן ללמוד את הנושא, לקיים דיון חפוז לפני שמאפשרים לנו זמן לדבר, לתחום לנו את הזמן שבו אנחנו צריכים לדבר על ההסתייגויות, תוך כדי באמת מדיניות של סתימת פיות, שהיא המדיניות שנוהגת בוועדה המיוחדת בראשות חבר הכנסת קרעי

יוראי להב-הרצנו:  זה לא לעניין

יוראי להב-הרצנו:       לגופו של דיון: תראה, הנושא של פרסום ברשומות הוא לא סתם ככה

יוראי להב-הרצנו:  ההוראות שמאחורי הצורך לפרסם את החוקים ברשומות אמורות לאפשר לציבור זמן נאות להיערך, ללמוד את החוק, להתאים את ההתנהגות

יוראי להב-הרצנו:  הנשיא זמיר אפילו מרחיק לכת בפרשנות שלו לעניין החובה של פרסום ברשומות, והוא טוען כי בלא פרסום לא יקום ולא יהיה חוק

יוראי להב-הרצנו:  הוא אומר את זה בפסק הדין לגבי בנק המזרחי

יוראי להב-הרצנו:  אני לא אצטט לך עוד מומחים משפטיים וחוקתיים בנושא הזה

יואב קיש: אוקי

יוראי להב-הרצנו: אבל הפרסום ברשומות הוא לא עניין פעוט, וחרף העובדה שיש תקדימים, אני סבור שנכון לנהל על זה דיון

יוראי להב-הרצנו:  מדובר בחוק יסוד; מדובר פה בחובה שהיא לא חובה פרוצדורלית אלא חובה שחלק הגדירו כחובה מהותית

יוראי להב-הרצנו:  אני חש שלא נכון לחבר בין הדברים

יוראי להב-הרצנו:  במידה והקואליציה המתהווה, או המגישים, סבורים שנכון לפטור בצורה חריגה את הצורך לרשום את החוק הזה או לפרסם אותו ברשומות בטרם יקבל תוקף – נכון לעשות את זה באמצעות דיון נפרד, נושא חדש, ולהקדיש לזה את החשיבות, כי זה באמת נושא מהותי

יוראי להב-הרצנו:  אגב, לי יש חשש, אדוני יושב הראש - - -      

יואב קיש: נא לסכם

יואב קיש:  כן

יוראי להב-הרצנו: לי יש חשש שבמידה ונתחיל לעשות את זה כלאחר יד, זו תהפוך להיות הנורמה, בוודאי כשמתחילים להחיל את זה לגבי חוקי יסוד, שפשוט משנים את המסד הנורמטיבי הכי עליון שבפירמידת החוקים והנורמות בישראל

יואב קיש: תודה

יוראי להב-הרצנו: ושוב אני אומר: אני מבקש את ההתייחסות שלך, אתה מנהל את סדרי הדיונים בבית הזה נכון לעכשיו

יואב קיש: מאה אחוז

יואב קיש:  כן

יוראי להב-הרצנו: ההתנהלות של אתמול, שבאמת הובילה את חברי האופוזיציה לנטוש את חדרי הדיונים לא יכולים להתנהל כאן

יואב קיש: תודה רבה

יואב קיש:  תודה

יוראי להב-הרצנו: אני מבין - - -      

יואב קיש: תודה, יוראי

יואב קיש:  יוראי, בסדר

יוראי להב-הרצנו: רק תאפשר לי לסיים את המשפט האחרון

יוראי להב-הרצנו:  אני מבין שאתם לא מסכימים איתנו על רוב הנושאים או על חלק גדול מהם, אבל עדיין אנחנו כאן בבית הזה, מייצגים ציבורים, ואני מבקש לאפשר לנו לממש את השליחות שלנו ולייצג אותם כפי שאנחנו רואים, תוך כדי שימוש בזכויות שלנו בתקנון

יוראי להב-הרצנו:  אל תפגעו בתקנון הכנסת

יואב קיש: תודה

יואב קיש:  תודה רבה ליוראי

יואב קיש:  האמת שהנאום הזה מזכיר לי נאום שאני נשאתי לפני שנה, אבל אין בעיה

יוראי להב-הרצנו: אני נתלה באילנות גבוהים

יואב קיש: הכל בסדר

יואב קיש:  לא, השר, אתה תהיה אחראי ההצבעה

יואב קיש:  בבקשה, יוליה, אני נותן לך לנמק

זאב אלקין: זה רלוונטי - - -      

יואב קיש: אז אחרי ההצבעה

יואב קיש:  אני עושה דיון ונצביע, אחרי זה יהיה לי זמן לשמוע אותך

יואב קיש:  בבקשה

זאב אלקין: לא, אני לא מדבר – אז אין טעם

זאב אלקין:  מה זאת אומרת לדבר אחרי ההצבעה?      

יואב קיש: אז אני רוצה לסיים את הדיון

זאב אלקין: יש פה אירוע דרמטי

קריאה: אבל למה, איך דיון לפני הצבעה?      

יואב קיש: אז אני אבקש – זה לא דיון

יואב קיש:  יש פה מנמקים של נושא חדש

זאב אלקין: זה לא דיון

יואב קיש: אני רוצה לשמוע את הנימוקים

יואב קיש:  אני אתן לך לומר כמה מילים אחר כך

יואב קיש:  בבקשה, יוליה

יוליה מלינובסקי: תודה רבה, אדוני יושב הראש

יוליה מלינובסקי:  באמת, אתמול קרה לנו אירוע לא שגרתי, כאשר כבר היינו באמצע הצבעות על הסתייגויות – במקרה ההסתייגויות שלי

יוליה מלינובסקי:  יו"ר הוועדה אפילו לא אפשר לי לסיים את ההנמקה שהייתי בה, והיינו צריכים להילחם כדי לסיים את ההנמקה, ואז גם כן לא הצביעו על אותן הסתייגויות שהצגתי

יוליה מלינובסקי:       אילו זה חוק לא פרסונלי ולא רטרואקטיבי, והוא לא נושא את השם של אריה דרעי כפי שאתם טוענים – וגם סמוטריץ', תודה רבה – אין שום סיבה לשינוי כזה דרמטי בחוק יסוד

יוליה מלינובסקי:  אנחנו כולנו מכירים את הסדר: החוקים מחוקקים בכנסת, אחר כך - - -      

יואב קיש: לא להפריע ליוליה בבקשה

יוליה מלינובסקי: יש פרוצדורה

יוליה מלינובסקי:  בסוף, על החוקים חותם נשיא המדינה, וזה מתפרסם ברשומות

יוליה מלינובסקי:  אני שמעתי אתמול את הספין התקשורתי, הפייק ניוז בערוץ 11, על זה שלכאורה שר המשפטים חושב לעכב פרסום ברשומות

יוליה מלינובסקי:  סליחה, זה פשוט לא נכון מסיבות מאוד פשוטות

יואב קיש: מה, פייק ניוז? פייק ניוז זה היה כל האירוע?      

יוליה מלינובסקי: אתה מפריע לי באמצע הדיבור שלי

יואב קיש: א' – זו סמכות שלי כיו"ר, בואי אני אזכיר לך, אבל כן - - -      

משה טור פז: ככה זה: גנב תמיד רואה את כולם כגנבים

משה טור פז:  זו מין נטייה כזאת

יוליה מלינובסקי: אני מצטערת

יוליה מלינובסקי:  אז אני בדקתי את הנושא

יוליה מלינובסקי:  אין לזה בכלל היתכנות

מיכאל ביטון: לא הבנתי, אז תעשו חוקים בלי שיפריעו לכם?      

יואב קיש: מיכאל ביטון, אתה מפריע ליוליה מלינובסקי

מיכאל ביטון: מה חשבת? שתעשה חוקים בלי שיפריעו לך?      

יואב קיש: אתה מפריע ליוליה מלינובסקי

יואב קיש:  בבקשה, יוליה

מיכאל ביטון: מה? שמונה בבוקר - - -      

יואב קיש: אתה מפריע ליוליה, אני מבקש לא להפריע ליוליה

יוליה מלינובסקי: תודה רבה

יוליה מלינובסקי:  גם הנושא של הפרסום ברשומות: זה נושא טכני לחלוטין

יוליה מלינובסקי:  מי שאמון על זה אלה הפקידים והעובדים במשרד המשפטים

יוליה מלינובסקי:  אף אחד שם לא ייקח על עצמו כזה נושא

יוליה מלינובסקי:  אין לזה בכלל עניין

יוליה מלינובסקי:  מה שכן – בעצם אתם מונעים אולי מנשיא המדינה לחתום או לא לחתום על החוק הזה

יוליה מלינובסקי:  ויכול להיות שלנשיא המדינה אין חשיבות משפטית, כי החוק מהר ייכנס לתוקף, אבל יש לזה חשיבות ציבורית ומוסרית

יוליה מלינובסקי:  יכול להיות שנשיא המדינה שלנו יגיד שלאור העובדות בחוק, והעובדה הציבורית, ואנחנו כולנו אתמול ראינו – אפרופו העם אמר, סקר בערוץ 13 - - -      

יואב קיש: נא לסיים בבקשה

יוליה מלינובסקי: נשיא המדינה יכול להחליט שהוא לא חותם על זה

יוליה מלינובסקי:  אפרופו הנושא של הרשומות: אם זה כל כך זניח ואין לזה בכלל עניין, ואתם כל כך סומכים ומאמינים שם בתוך הקואליציה המסתמנת אחד לשני – זה בכלל לא היה צריך לבוא

יואב קיש: תודה

יוליה מלינובסקי: החוק מקבל אישור הכנסת, מתפרסם ברשומות והולך בדרך המלך

יוליה מלינובסקי:  בשבוע הבא תקימו כבר ממשלה, אין שום בעיה

יואב קיש: תודה

יואב קיש:  נא לסכם

יוליה מלינובסקי: בעצם מי שעשה פה את כל הטרלול הזה, וזו מילת המפתח פה, זה אתם בעצמכם, כי תסבירו לנו – בגלל זה טענתי נושא חדש – מה החשיבות של הסעיף, מה החשיבות של השינוי הזה, מה עומד מאחורי הדבר הזה, ותאפשרו לכנסת לקיים על זה דיון מעמיק, עם כל המומחים הרלוונטיים, שיסבירו לנו השלכות של הדבר

יוליה מלינובסקי:  לכן אני טוענת לנושא חדש, ואני חושבת שוועדת הכנסת או הוועדה המסדרת, כן - - -      

יואב קיש: מאה אחוז

יוליה מלינובסקי: אני מבקשת מחברי הוועדה המסדרת לקבל את דעתי

יוליה מלינובסקי:  תודה רבה

יואב קיש: תודה רבה

מיכאל ביטון: אי אפשר להתייחס לזה?      

יואב קיש: לא, אי אפשר

יואב קיש:  אתה מסביר

מיכאל ביטון: לא, רגע, אני שואל - - -      

יואב קיש: אז אני אסביר

יואב קיש:  אתה לא היית פה

יואב קיש:  אני אסביר

יואב קיש:  תודה ליוליה

יואב קיש:  אנחנו שמענו את שני המנמקים

יואב קיש:  ביקש - - -      

יוליה מלינובסקי: אבל יש פה שר שרוצה לדבר

יואב קיש: בסדר, אני לא - - -      

יוליה מלינובסקי: אני מגנה עליו

יוליה מלינובסקי:  איך הוא יסתדר לבד?      

יואב קיש: תראי, אני רק לא יודע אם הוא היום חבר קבינט, שר מקשר זאב אלקין - - -      

זאב אלקין: חבר הכנסת קיש וחבר הכנסת קרעי, אתם לא יכולים - - -     

יואב קיש: בואו, הוא השיכון, שר המקשר, אני לא יודע אם אתה חבר קבינט, האמת שאני לא זוכר

יואב קיש:  אני מתלבט אם זה לא שר העלייה והקליטה - - -      

קריאה: אולי נעשה אותו שר נוסף במשרד המקשר

יואב קיש: לא, לא, אל תפריע

יואב קיש:  זה מתקשר לי למה שאמרת על פייק ניוז

יואב קיש:  כמות הפייק ניוז שמפרסמים פה זה – אני פשוט לא רואה, זה כאילו – קודם כל, כמובן שאני לא יודע על זה כלום וזה בעיניי לא היה ולא נברא, אבל אולי משהו היה

יואב קיש:  אין לי מושג

יואב קיש:  אבל אני מנסה לחשוב, בואו, אני חושב איתכם

יואב קיש:  רגע, ביטון, תחשוב איתי על ההיגיון הפוליטי

יואב קיש:  בוא נחשוב, איזה היגיון פוליטי יש למישהו לעמוד מאחורי כזו הצעה מטורללת

יואב קיש:  אני גם אפילו היגיון פוליטי לא רואה, ולכן כמות הפרסומים והפייק ניוז ההזויות, שאפילו אין מאחוריהן היגיון פוליטי - - -      

יוליה מלינובסקי: בטח

יוליה מלינובסקי:  גם על - - -      

זאב אלקין: חבר הכנסת קיש, קודם כל אני רוצה להרגיע אותך ואת חבר הכנסת קרעי

זאב אלקין:  האיום על התפקידים שלכם, אם קיים מבחוץ, הוא מצד - - -      

יואב קיש: לא, כי יש תחרות על חבר בקבינט

זאב אלקין: שנייה

זאב אלקין:  הוא מצד של רון דרמר, לא מהצד שלי

זאב אלקין:  הכל בסדר

זאב אלקין:  אתם יכולים להיות רגועים

זאב אלקין:  ודבר שני, חבר הכנסת קיש: בבית מטורלל לפעמים נולדות הצעות מטורללות, ולא אוסיף

יואב קיש: לא, לא

קריאה: קיש, יש פה מודה במקצת

יואב קיש: חברים, מכיוון שאני רוצה להתכנס לסיום ולהגיע להצבעה, אני רוצה להתכנס לסיום - - -      

משה טור פז: מזל שצחי ברוורמן לא פה

יואב קיש: טוב, קינלי, אני אתחיל לקרוא להפרעות

יואב קיש:  אתה כבר פעם באמת לא ראשונה, אז די

יואב קיש:  אנחנו עכשיו נשמע את השר אלקין, אחרי זה יתייחס - - -      

מיכאל ביטון: רגע, אבל אי אפשר להתייחס לנושא החדש?      

יואב קיש: לא, אי אפשר

יואב קיש:  זה לא דיון

יואב קיש:  לא, מיכאל ביטון, זה לא דיון

יואב קיש:  עכשיו יתייחס השר אלקין, אני אתן לו - - -      

מיכאל ביטון: אני רוצה את עמדת היועצת המשפטית

יואב קיש: לא, אני נותן לשלמה להגיב אחרי זה

יואב קיש:  בבקשה, אלקין - - -      

מיכאל ביטון: מה, אנחנו באנו בשמונה בבוקר להתייחס לנושא חדש

יואב קיש: אלקין, בבקשה

יואב קיש:  סליחה, אלקין בבקשה, לא להפריע

יואב קיש:       מיכאל, אתה יכול להצביע

מיכאל ביטון: אבל איך לא נביע את עמדתנו על נושא חדש?      

יואב קיש: בסדר

יואב קיש:  בבקשה

יואב קיש:  אלקין, בבקשה

זאב אלקין: תודה רבה, אדוני יושב הראש

זאב אלקין:  ביקשתי להתייחס בכובעי כשר המקשר, ולא את כל שאר התארים שהזכרת

זאב אלקין:  באופן טבעי, פרסום החקיקה ברשומות הוא אחד מהדברים הכי בסיסיים שיש, כי אחד מהעקרונות הבסיסיים בהפעלת חקיקה זה שהיא צריכה להיות גלויה לציבור

זאב אלקין:  ובמדינת ישראל לדורותיה, עוד מ-1948, הדרך שהחקיקה גלויה לציבור היא פרסום ברשומות

זאב אלקין:  ולכן, הוספת סעיף, אחרי שנגמר הדיון בחוק, מבחינתנו כממשלה שהוא שובר את הכלל הזה – עושים את זה במקרים סופר נדירים

זאב אלקין:  פה, עושים את זה במקרה שזה שני תיקונים שונים לחוק יסוד, לא סתם ככה, ולמעשה רוצים להכניס אותם לתוקף עוד לפני שבכלל הציבור פורמלית יכול להתוודע אליהם דרך פרסום ברשומות, יכול לעתור

זאב אלקין:  לכן, הרעיון הזה – לקחת שני תיקונים לחוק יסוד, שמועברים פה בחקיקת בזק, בטרומית, כשבדרך כלל תיקונים לחוק יסוד מעבירים בחקיקה ממשלתית

זאב אלקין:  מעבירים אותם במסלול של חקיקה פרטית

יואב קיש: למה? אתה מתנגד לחקיקה פרטית?     

זאב אלקין: מה? לא, אני לא מתנגד לחקיקה פרטית

יואב קיש: אה, אוקי

יואב קיש:  טוב

יואב קיש:  ככה משתמע מדבריך, אני שמח שהבהרת

זאב אלקין: לא, הסברתי פה – בדיון שהיה פה על פטור מחובת הנחה הערתי, וגם אני חושב ששר המשפטים דיבר על כך, שבדרך כלל, כשרוצים לתקן חוק יסוד, מסלול חקיקה ממשלתית מבטיח פרסום לציבור של התזכיר, הערות של - - -      

יואב קיש: אני לא אכנס לדיון הזה, אני לגמרי סמוך ובטוח שתסכים איתי שחקיקה פרטית היא בהחלט סופר לגיטימית

זאב אלקין: בוודאי, אבל - - -      

יואב קיש: אוקי, אז בוא נמשיך הלאה

זאב אלקין: אבל אל תשכח שפה - - -      

יואב קיש: אז בוא נמשיך הלאה

יואב קיש:  זה לא הנושא

זאב אלקין: לא, אבל פה בחקיקה פרטית - - -      

יואב קיש: השר, אני מבקש לסכם את דבריך בנוגע לנושא חדש

זאב אלקין: אני מסכם, אני רק מסביר מה קורה

זאב אלקין:  בחקיקה הפרטית נתנו פטור מחובת הנחה, יום למוחרת שהחוק הונח

זאב אלקין:  זאת אומרת שלציבור לא הייתה יכולת פורמלית – לא ללמוד, לא להגיב, לא לייצר שיח ציבורי וכולי

זאב אלקין:  אחר כך העבירו את זה בחקיקת בזק, עכשיו רוצים להעביר את זה לקריאה שנייה ושלישית

יואב קיש: השר, נא לסכם

זאב אלקין: ואז ברגע האחרון מוסיפים סעיף חדש לחלוטין, שהמשמעות שלו היא ויתור על פרסום ברשומות

זאב אלקין:  ממה אתם מפחדים? החוק שעבר אתמול, רק לתשומת ליבך - לפי מיטב הבנתי, אתמול עבר חוק פה בכנסת - - -      

יואב קיש: נכנס כבר

זאב אלקין: שהתנגדנו לו

זאב אלקין:  פורסם ברשומות

זאב אלקין:  הרי כל הפרנויה הזאת, שישתמשו פה בכלים לא כלים כדי להפריע לכם בחקיקה הזויה – אנחנו נעשה הכל כדי להפריע לכם בחקיקה הזויה, אבל אנחנו לא נעשה דברים הזויים כדי להפריע בחקיקה הזויה

זאב אלקין:  ולכן, יש פה תוספת חדשה לחלוטין לחקיקה, שאין בה צורך

זאב אלקין:  זה פרנויה מיותרת, ואני מציע לכם לוותר על זה

יואב קיש: תודה

יואב קיש:  פייק ניוז, נכון? אוקי

יואב קיש:  תודה רבה

יואב קיש:  חבר הכנסת שלמה קרעי ברשות דיבור, בבקשה

שלמה קרעי: תודה

שלמה קרעי:  טוב, השר אלקין – אני רואה שהוא מתקשה אפילו לומר שמדובר בטענת נושא חדש

שלמה קרעי:  הוא אומר תוספת - - -      

זאב אלקין: אמרתי חד משמעית

שלמה קרעי: הוא אומר תוספת חדשה - - -      

זאב אלקין: ברור, מה זה נושא חדש?      

שלמה קרעי: ובזה הוא צודק – זו תוספת חדשה, אבל זה לא נושא חדש, כי גם הוא מבין את הגיחוך שבטענה הזו

שלמה קרעי:  אני רוצה קודם כל להתייחס למה שאמרו גם יוראי וגם יוליה לגבי אתמול

שלמה קרעי:  הדיון אתמול נעצר בשקר, בגלל שחברת הכנסת מלינובסקי אמרה שעמדת היועצת המשפטית לעצור את הדיון ולא להמשיך בדיון

זאב אלקין: אכן זה מה שאמרה לי שגית - - -      

שלמה קרעי: אני לא הפרעתי לך, השר אלקין

שלמה קרעי:  לא הפרעתי לך - - -      

זאב אלקין: לא, לא, חבר הכנסת קרעי, לא, אבל אתה מאשים אותה בשקר וזה לא הוגן

שלמה קרעי: לא

שלמה קרעי:  לא הפרעתי לך, השר אלקין

זאב אלקין: אכן זה מה שאמרה לי שגית

זאב אלקין:  אחר כך היא קיימה התייעצות עם ארבל ואיתי, ושינתה את עמדתה

יואב קיש: טוב

זאב אלקין: אבל להאשים את חברת הכנסת מלינובסקי בשקר זה לא מוצדק לחלוטין

יואב קיש: בסדר, אז זה לא קשור ליוליה

יואב קיש:  זה זאב שמע את זה והעביר לה מסר שכנראה היה - - -      

יוליה מלינובסקי: אני הייתי בטלפון - - -      

יואב קיש: טוב, בסדר, אני לא רוצה לנהל עכשיו את הדיון מה היה אז

יואב קיש:  סליחה, אלקין, תודה

יואב קיש:  בבקשה

שלמה קרעי: ולכן, כל הסיפורים על מחטף ועל מעשה זה – המחטפים הם המעשים של האופוזיציה העתידית, שלא מאפשרים לקיים דיון מתורבת בוועדה, והם מתנהלים בבריונות כזו בוועדה, שטרם נראתה כאן

שלמה קרעי:  לגבי טענת נושא חדש

מיכאל ביטון: דווקא רגוע, למה אתה מגזים?      

שלמה קרעי: ברור לי - - -      

מיכאל ביטון: היו דברים יותר רציניים

שלמה קרעי: ברור לי שכל הניסיון הזה הוא איזשהו פיליבסטר, וזה בסדר – אתם יכולים לעשות את זה, אני מאשר לכם

שלמה קרעי:  יש לנו את כל הזמן שבעולם לסיים את החוק - - -      

יואב קיש: חברים, לא, האמת – בדיון הזה לפחות, הוא לא הפריע לאף אחד בוועדה

קריאה: אבל הוא מפריע לנו כל הזמן בוועדה

יואב קיש: בסדר, אז תפריעו לו שם, לא פה

זאב אלקין: אבל שם הוא מרחיק אותנו

זאב אלקין:  פה זו ההזדמנות שלי

יואב קיש: אז בסדר, אוקי

יואב קיש:  אני לא רוצה להרחיק אתכם

יואב קיש:  בבקשה, תנו לו לסיים את דבריו

יואב קיש:  לא, אתם לא יכולים להפריע לו

יואב קיש:  קינלי, פעם הבאה אתה בראשונה

שלמה קרעי: סעיף תחולה לחוק הוא סעיף שמוסיפים אותו בדרך כלל אפילו, בין הקריאה הראשונה לשנייה והשלישית, כאשר יודעים מתי רוצים שהחוק יתחיל לחול

שלמה קרעי:  סעיף תחילה

שלמה קרעי:  ורק אנקדוטה קטנה: שימו לב, אתם מדברים על החוק של הפרסום ברשומות, באדיבות חבר הכנסת רוטמן

שלמה קרעי:  חוק המעבר קובע: כל חוק יפורסם ברשומות תוך עשרה ימים מיום קבלתו בכנסת

שלמה קרעי:  שים לב, אדוני יושב הראש, מה כתוב בסוף החוק הזה: תוקפו של חוק זה הוא מיום קבלתו בכנסת

שלמה קרעי:  החוק שקובע פרסום ברשומות בתוך עשרה ימים – הוא בעצמו, יש בו את הסעיף הזה שהוא - - -      

זאב אלקין: כי ברור למה, כי לא היה - - -      

יואב קיש: השר אלקין, אני מבקש

יואב קיש:  הוא מדבר עניינית, לא

יואב קיש:  אני מבקש

יואב קיש:  קודם הפרעת, נתתי לך כי זה היה נושא אחר – עכשיו אין סיבה להפריע

שלמה קרעי: שתוקפו מיום קבלתו בכנסת

שלמה קרעי:  חברים, תבואו לוועדה, תציגו עמדות ענייניות, תדברו לגופו של עניין

שלמה קרעי:  גם פיליבסטר זה בסדר, אבל תפסיקו לטרלל את המערכת, או שאל תפסיקו

שלמה קרעי:  אנחנו בכל מקרה נעביר את החוק הזה בקרוב, בעזרת השם, והממשלה קום-תקום בשבוע הבא בעזרת השם

יואב קיש: תודה רבה לשלמה קרעי

יואב קיש:  אני רק רוצה להבהיר: קודם כל, כמובן – אני לא יודע, אני מניח שחברי הכנסת מבינים את זה, אני רק אומר לציבור, למי שלא הבין: אנחנו לא מדברים פה על ויתור על פרסום ברשומות

יואב קיש:  כמובן שהחוק יתפרסם ברשומות

יואב קיש:  מדובר במועד התחילה, והחוק ייכנס לתוקף גם אם הפרסום יהיה מאוחר יותר

יואב קיש:  זו בעצם האמירה

יוליה מלינובסקי: החוק מדבר על יום

יואב קיש: לא משנה, מה זה משנה? יכול להיות גם שעה

יואב קיש:  מה זה משנה?      

שרון רופא אופיר: זו פגיעה חמורה בזכותו של הציבור לדעת ולתת את ההערות שלו על החוק

יואב קיש: אני רוצה לתת ליועצת המשפטית בבקשה להתייחס, ואז נעבור להצבעה

יואב קיש:  כן

ארבל אסטרחן: טוב, זה מקרה פשוט מבחינת נושא חדש, לכן אני אגיד את זה ממש בקצרה

ארבל אסטרחן:  מועד תחילתו של חוק לא מהווה נושא חדש, זה אחד הדברים שוועדה דנה בהם כשהיא מכינה חוק לקריאה שנייה ושלישית

ארבל אסטרחן:  אגב, על שולחן הוועדה הזאת היו כל מיני הצעות, גם של הייעוץ המשפטי וגם של חברי כנסת – למשל, לדחות את מועד התחילה, לעשות את זה מהכנסת הבאה

ארבל אסטרחן:  זאת אומרת – מועד תחילה זה משהו מהותי מהדיון על החוק ולא ניתן לומר שזה נושא חדש

יואב קיש: תודה

יוליה מלינובסקי: התייעצות סיעתית

קריאה: אפשר?      

יואב קיש: לא

יואב קיש:  יוצאים להתייעצות סיעתית לפני הצבעה ואנחנו אחרי זה ניגש להצבעה

יואב קיש:  אנחנו נחזור ב-27

יואב קיש:  תודה

קריאה: ארבל, למה אנחנו לא יכולים לדבר? למה חברי הכנסת לא יכולים להביע דעה?      

משה טור פז: כן, למה אין פה הזדמנות לכל חברי הוועדה להביע את דעתם?      

יואב קיש: רק לוודא – אנחנו בהפסקה

יואב קיש: שלום שוב לכולם

יואב קיש:  אני עובר על רשימת השמות כי אנחנו ניגשים להצבעה

יואב קיש:  רק לראות מי במקום - - -     

זאב אלקין: רגע, אתם לא חוזרים בכם מהסעיף? חשבתי שניצלתם את ההתייעצות - - -     

יואב קיש: לא, לא חוזרים

שלמה קרעי: לא, בסוף התייעצנו ואנחנו משאירים אותו

יואב קיש: משאירים

יואב קיש:       יואב פה, שלמה פה

יואב קיש:  שיקלי – מי במקום שיקלי?      

קריאה: לחזור מהחוק, לא מסעיף, זאב

יואב קיש: בועז, במקום מי אתה?      

זאב אלקין: לחוק אני כבר לא מקווה

זאב אלקין:  לפחות הסעיף

יואב קיש: אה

יואב קיש:  חנוך פה? תהיו איתי רגע, חברים

יואב קיש:  אנחנו הולכים להצביע

יואב קיש:  יש פה הרבה חברים בוועדה, כדאי שתקשיבו

בועז ביסמוט: במקום אופיר כץ

יואב קיש: אוקי

יואב קיש:  אז אתה ככה, אז יש לנו במקום שיקלי את חנוך

יואב קיש:  במקום גלית את מי? משה סעדה

יואב קיש:  במקום אופיר את בועז

יואב קיש:  מירב בן ארי פה? מי במקומה? יוראי

יואב קיש:  בועז טופורובסקי פה? לא

יואב קיש:  מי במקומו? מיכל

יואב קיש:  רון כץ פה? לא

יואב קיש:  מי במקומו? מטי במקום רון

יואב קיש:  מיכאל ביטון פה

יואב קיש:  שרן מרים השכל פה? מי במקום שרן? מתן

יואב קיש:  חברים, נא לשבת ולהירגע

יואב קיש:  מלכיאלי לא פה, במקומו טייב

יואב קיש:  אוקי, ואליהו במקום ארבל

יואב קיש:  יעקב אשר לא פה, פרוש אתה במקום יעקב אשר

יואב קיש:  רוטמן? מיכל במקום רוטמן

יואב קיש:  צביקה במקום יצחק

יואב קיש:  יבגני פה

יואב קיש:  וליד? מישהו מרעם פה? אין

יואב קיש:  אחמד טיבי פה? לא, עאידה

יואב קיש:  אפרת רייטן מרום פה? כן

יואב קיש:  אז כולם יודעים מי פה

יואב קיש:  מי בעד הבקשה לנושא חדש שירים את ידו

יואב קיש:  שמונה בעד

יואב קיש:  מי נגד?      

יואב קיש: בעד – 8  

יואב קיש: נמנעים – 0  

יוליה מלינובסקי: רוויזיה

יואב קיש: רוויזיה תהיה בתשע

יואב קיש:  פשוט אנחנו פה כבר במילא בדיון, בשעה זו של הבוקר ואני מאוד נהנה

יואב קיש:  הכל בסדר

יואב קיש:  יש כמה אנשים שרוצים לדבר, ומכיוון שיש לי חצי שעה עד הרוויזיה אני פשוט אמשיך את הדיון ואתן לכל מי שרוצה לדבר, לדבר על כל מה שהוא רוצה

יואב קיש:  אני נותן לכולם

זאב אלקין: שנייה, חבר הכנסת קיש, המוסד של נאומים בני דקה בוועדת הכנסת זה משהו חדש

זאב אלקין:  זה שינוי תקנון

יואב קיש: זה נאומים בני שלוש דקות

יואב קיש:  אנחנו מתחילים נאומים בני שלוש דקות בוועדה לפי סדר הדוברים

יואב קיש:  מטי צרפתי, בבקשה

מטי צרפתי הרכבי: לא, אין טעם

יואב קיש: למה?      

אפרת רייטן: את זה עושים לפני ההצבעה, חבר הכנסת קיש

אפרת רייטן:  לפני

אפרת רייטן:  לא אחרי

יואב קיש: מטי צרפתי הרכבי, בבקשה, שלוש דקות לרשותך

מטי צרפתי הרכבי: לא, לא

אפרת רייטן: לא, לא, מטי

אפרת רייטן:  אנחנו לא מדברים אחרי הצבעות

אפרת רייטן:  אנחנו מדברים לפני, כשעוד אפשר לשכנע

אפרת רייטן:  בפרלמנט באים ומנסים לשכנע כדי לנסות לשנות דפוס הצבעה

זאב אלקין: תכף תהיה רוויזיה

זאב אלקין:  תהיה הזדמנות לכולם לדבר?      

יואב קיש: לא, רוויזיה זה גם – רק מנמק הרוויזיה

יואב קיש:  טוב, רגע, אני עובר על רשימת הדוברים

יואב קיש:  אין בעיה, לא רוצים – אנחנו נצא להפסקה

יואב קיש:  הכל בסדר

יואב קיש:  נחזור בתשע להצבעה

יואב קיש:  אין בעיה, הצעתי

יואב קיש:  אין בעיה

יואב קיש:  למה ביזיון? אני הולך לקראת האופוזיציה בכל דבר

יואב קיש:  רק לומר – בתשע מתכנסים לרוויזיה

יואב קיש: הישיבה נפתחה

יואב קיש:  יוראי הגיש רוויזיה, אם אני לא טועה

יואב קיש:  נכון? בבקשה יוראי, לנמק את הרוויזיה

יוראי להב-הרצנו: כן

יוראי להב-הרצנו:  תודה רבה

יואב קיש: שלוש דקות

יוראי להב-הרצנו: כן

יוראי להב-הרצנו:  תודה רבה, אדוני יושב הראש

יוראי להב-הרצנו:  תראה, אני חושב שנכון שחברי הוועדה המסדרת יעשו רוויזיה, או ישקלו מחדש את העמדה שלהם ביחס לנושא החדש, מאחר שאני סבור באמת שמדובר בנושא חדש, כי הוא לא חלק אינטגרלי מהצעת החוק, וההשלכות שלו, בגלל שהוא מופיע בחוק יסוד, הן חוצות את גבולות הצעת החוק הזו

יוראי להב-הרצנו:  יכול להיות שיהיו לשזירה של הסעיף הזה בתוך חוק היסוד השלכות דרמטיות על הנורמות של החקיקה בבית הזה, ויפגע באופן קשה בזכות הציבור לדעת את החוקים שמתפרסמים בטרם ייכנסו לתוקף

יוראי להב-הרצנו:  כמו שאמר הנשיא הזמיר וגם השופט חיים כהן: יש לנושא של פרסום החוק ברשומות משמעויות מהותיות, וזה לא עניין פרוצדורלי פר סה

יוראי להב-הרצנו:  לכן אני סבור שהרוויזיה דרושה

יוראי להב-הרצנו:       אגב, אני אומר לכם משהו שמטריד אותי: אנחנו רואים פה מגמה שמתחילה, והיא די בעייתית, באשר למדיניות של הליכוד בנוגע לזכות הציבור לדעת

יוראי להב-הרצנו:  כי אם אנחנו רואים עכשיו שאתם מבקשים לייתר את פרסום החוק ברשומות בטרם ייכנס לתוקף, אנחנו רואים את האמירות שלכם ביחס לסגירת חטיבת החדשות של תאגיד השידור הציבורי – אתם לא רוצים שהציבור יידע על מה שנעשה בבניין הזה

יוראי להב-הרצנו:  באורח אקטיבי אתם מנסים למוטט את כל הכלים שעומדים לרשות הציבור לדעת – גם את החוקים, גם את החדשות באורח ביקורתית

יוראי להב-הרצנו:  לפיכך, אני מתריע בפני חברי הכנסת של הוועדה המסדרת ומבקש מהם לשקול מחדש את עמדתם ולאשר את הנושא החדש, מאחר שהדיון הזה הוא דיון שחוצה את הנושא של חוק דרעי או סמוטריץ'

יואב קיש: טוב, תודה

יוראי להב-הרצנו: וראוי שהוא ייעשה בצורה נפרדת, באופן מעמיק, עם שמיעת כל המומחים, שקילת כל השיקולים הרחבים ועמוקים לעניין זה

יואב קיש: תודה

יוראי להב-הרצנו: אני אשמח להתייעצות סיעתית לפני ההצבעה

יואב קיש: אז אוקי, אז אנחנו יוצאים להתייעצות סיעתית

יואב קיש:  ב-9:08 ההצבעה

יואב קיש: אני ברגע זה פותח את ההצבעה

יואב קיש:  נא לשבת

יואב קיש:  אני מקריא את השמות עוד פעם, כדי שחס וחלילה לא יצביעו

יואב קיש:  יואב, שלמה, חנוך במקום שיקלי, בועז במקום אופיר, סעדה במקום גלית, במקום מירב יוראי

יואב קיש:  במקום בועז מטי

יואב קיש:  במקום רון מיכל

יואב קיש:  מיכאל ביטון פה

יואב קיש:  במקום שרן מתן

יואב קיש:  מלכיאלי פה? מלכיאלי, אתה מצביע

יואב קיש:  ארבל פה? שניכם מצביעים

יואב קיש:  יעקב אשר – פרוש במקומו

יואב קיש:  שמחה פה

יואב קיש:  במקום יצחק, צביקה

יואב קיש:  יבגני פה

יואב קיש:  וליד לא פה, יש מישהו אחר מרעם? לא

יואב קיש:  אחמד – במקומו עאידה, ואפרת

יואב קיש:  אוקי

יואב קיש:  שמענו את הרוויזיה

שלמה קרעי: אני לא הגבתי

שלמה קרעי:  אני קורא להתנגד לרוויזיה

יואב קיש: ברור

יואב קיש:  אוקי

יואב קיש:  מי בעד הרוויזיה? שירים את ידו

יואב קיש:  מי נגד הרוויזיה?      

יואב קיש: בעד – 8  

יואב קיש: נמנעים – 0     

יואב קיש: הרוויזיה נדחתה

יואב קיש:  הישיבה נעולה

יואב קיש:  תודה רבה